ConseggioLigure/zenamt huggingface dataset:
Italiano: # Dall’albero si conoscono i frutti.

Proverbio tratto dal Vangelo di Matteo (7, 16).

Ligure: # Da l’erbo se conosce i fruti.

Proverbio træto da l’Evangëio de Mattê (7, 16).
Italiano: # Vegliare alla luna e dormire al sole non s’acquistano né beni né onore.

Se si trascorrono le nottate negli stravizi, non si guadagnano denari e ci si fa una cattiva nomea.

Ligure: # Veggiâ a-a luña e dormî a-o sô no s’aquista ni röba ni önô.

Se ti passi e nottoañe à desandiâ, no ti guägni ninte e ti te fæ unna brutta nomminata.
Italiano: # Guadagnare insegna a spendere.

Faticare per guadagnarsi il pane ci insegna il valore del denaro e che non bisogna sprecarlo; la radice della cosiddetta avarizia dei genovesi è la loro consapevolezza del valore del denaro.

Ligure: # O guägnâ o mostra à spende.

Giaminâ pe guägnâse o pan o ne mostra o valô do dinâ e che no beseugna asgreiâlo; a reixe da coscì dita avariçia di zeneixi a l’é a seu consapevolessa da varsciua do dinâ.
Italiano: # Uomo a cavallo, sepoltura aperta.

Oggi si direbbe “uomo motorizzato, sepoltura aperta”.

Ligure: # Òmmo à cavallo seportua averta.

In ancheu se ghe dieiva «òmmo motorizzou, seportua averta».
Italiano: # Il mortaio sa sempre d’aglio.

Non si possono tenere a lungo nascoste le proprie azioni.

Ligure: # O mortâ o sa sempre d’aggio.

No poemmo tegnî ascose pe guæi e nòstre açioin.
Italiano: # Il pasticciere faccia ostie e il contadino raccolga ciliegie.

A ognuno il suo mestiere.

Ligure: # O negiâ ch’o fasse nege e o villan ch’o cheugge çexe.

À ognidun o seu mestê.
Italiano: # Per andare in rovina non ci vuole miseria.

Sembra impossibile, ma solo chi possiede qualcosa può andare in rovina. Il solo modo per essere sicuri di non farsi derubare è quello di essere poveri.

Ligure: # Pe andâ in roviña no ghe veu de misëia.

Pâ imposcibile, ma solo chi gh’à quarcösa o se peu arroinâ. A sola mainea pe ëse segui de no fâse arröbâ a l’é quella d’ëse pövei.
Italiano: # Il niente fa bene agli occhi.

Ma è sottinteso che non è buono per la tasca.

Ligure: # O ninte o l’é bon pe-i euggi.

Ma l’é sottinteiso ch’o no l’é bon pe-a stacca.
Italiano: # Il contadino ha sempre la terra sotto le unghie.

Non possiamo mai liberarci completamente delle nostre origini.

Ligure: # O paisan o l’à delongo a tæra inte onge.

No poemmo mai delibeâse areo de nòstre reixe.
Italiano: # Il pane degli altri ha sette croste, chi non ne mangia non lo conosce.

Dante esprime un concetto simile quando nel XVII canto del Paradiso (58-60) dice “tu proverai sì come sa di sale / lo pane altrui, e come è duro calle / lo scendere e salir per l’altrui scale”.

Ligure: # O pan di atri o l’à sette croste, chi no ne mangia no ô conosce.

O Dante o l’esprimme un conçetto sumeggeive quande into XVII canto do Pareiso (58-60) o dixe «ti proviæ pöi comme sa mai de sâ / o pan folano, e comme e fòrse astalle / sciù e zu pe-e scae di atri pattellâ» (trad. F. A. Gazzo).
Italiano: # La prima pioggerella d’agosto rinfresca l’aria e il cespuglio.

Poiché anche solo una pioggerella dà un po’ di sollievo alla calura.

Ligure: # A primm’æguetta d’agosto a refresca l’äia e o costo.

Apeuvo che fiña solo che do bæxin o dà un pittin de sollevo a-a cädua.
Italiano: # Chi dorme d’agosto dorme a sue spese.

Poiché in campagna, ma anche altrove, d’agosto vi sono ancora molti lavori da fare e se si riposa si rinuncia al guadagno.

Ligure: # Chi dòrme d’agosto dòrme à seu costo.

Apreuvo che in campagna, ma anche da de atre parte, d’agosto gh’é ancon ben ben di loei da fâ e se se pösa se renonçia à do guägno.
Italiano: # D’agosto né donne né mosto.

Con il caldo eccessivo conviene tenersi lontani dai rapporti sessuali e dal vino, perché possono danneggiare la salute, almeno secondo questo proverbio.

Ligure: # D’agosto ni dònne ni mosto.

Quande l’é tròppo cado convëgne tegnîse lonten da-i rappòrti sessuali e da-o vin, perché peuan fâ mâ a-a salute, a-o manco segondo sto proverbio.
Italiano: # Agosto pela il cespuglio.

Il caldo torrido d’agosto fa seccare le piante.

Ligure: # Agosto o peia o costo.

A tafagna d’agosto a fa seccâ e ciante.
Italiano: # Rende di più una faccia buona che un orto nel Bisagno.

Presso il torrente Bisagno si trovavano gli orti dei contadini che rifornivano di verdure la città di Genova.

Ligure: # Rende de ciù un moro bon che un òrto into Besagno.

Apreuvo che da arente a-o sciumme Besagno gh’ea i òrti di villen che fornivan de verdue a çittæ de Zena.
Italiano: # Sacco vuoto non sta in piedi.

Se non si mangia, no si è neppure in condizione di lavorare.

Ligure: # Sacco veuo o no peu stâ in pê.

Se no se mangia no s’é manco in condiçion de travaggiâ.
Italiano: # Chi ne ha uno non ne ha nessuno, chi ne ha due ne ha uno, chi ne ha tre ha un diavolo pe davvero.

Si tratta di figli.

Ligure: # Chi n’à un n’à nisciun, chi n’à doî n’à un, chi n’à trei o l’à un diao pe davei.

Se parla de figgeu.
Italiano: # È meglio diventare rossi che neri.

Meglio diventare rossi dalla vergogna che neri dalla fame; proverbio che somiglia a quell’altro _“chi no cianze no tetta”_ e all’altro _“chi veu pan, pòrze a man”_.

Ligure: # L’é megio vegnî rosci che neigri.

L’é megio vegnî rosci da-a vergheugna che neigri da-a famme; proverbio ch’o s’assomeggia à quell’atro «chi no cianze no tetta» e à l’atro «chi veu pan, pòrze a man».
Italiano: # Una mano lava l’altra e tutte e due la faccia.

Bisogna saper venire incontro alle necessità di tutti, per mezzo di compensazioni.

Ligure: # Unna man a lava l’atra e tutte e doe a cea.

Beseugna savei vegnî incontra a-e neçescitæ de tutti, con de compensaçioin.
Italiano: # Non ti fidare di chi non ha fiducia in te.

Proverbio di una certa ovvietà. Non bisogna fidarsi di chi non si fida di noi, la fiducia deve essere reciproca e non a senso unico; anzi è probabile che chi non si fida abbia già l’intenzione, non esplicita, di mancare di parola.

Ligure: # No t’affiâ de chi no t’à confiansa.

Proverbio de unna çerta ovvietæ. No beseugna affiâse de chi no se fia de niatri, a confiansa a l’à da ëse reçiproca e no à senso unico; ançi l’é probabile che chi no se fia o l’agge za lê l’intençion, no dita, d’ammancâ de paròlla.
Italiano: # Bacio di bocca il cuore non tocca.

Anche un bacio in bocca può lasciare indifferenti, a certe condizioni.

Ligure: # Baxo de bocca o cheu o no tocca.

Fiña un baxo de bocca o peu lasciâ indifferenti, inte çerte condiçioin.
Italiano: # Beati gli ultimi, se i primi sono discreti.

Aggiornamento, alla genovese, del “discorso della montagna”.

Ligure: # Beati i urtimi, se i primmi son discreti.

Unna missa à giorno, a-a zeneise, do «descorso da montagna».
Italiano: # Beghino in chiesa, diavolo in casa.

I genovesi non si fidano molto di coloro che ostentano divozione.

Ligure: # Beghin de gexa, diao de cà.

I zeneixi son de spesso mäfiaddi verso quelli che se fa vedde che van in gexa.
Italiano: # A un bel fusto sta bene tutto.

Se una persona è bella e ben fatta, non è importante quali abiti indossa (cosa non sempre vera).

Ligure: # À un bello fusto ghe sta ben tutto.

Unna persoña bella e ben fæta no gh’à guæi importansa cös’a se mette indòsso (cösa no sempre vea).
Italiano: # La pezza e il puntetto mantengono il ricco e il poveretto.

Si tratta dell’arte di rammendare, in senso fisico ma anche morale, che era utile al ricco come al povero (un tempo).

Ligure: # A pessa e o pontetto a manten o ricco e o meschinetto.

Se parla de l’arte de sarsî, in senso fixico ma ascì morale, che a vegniva ben segge a-o moscio che a-o pöveo (unna vòtta).
Italiano: # A pancia piena si parla meglio.

Dopo mangiato ci si sente in grado di affrontare ragionamenti più impegnativi.

Ligure: # Co-a pansa piña se raxoña ciù ben.

Dòppo mangiou un o se sente in condiçion d’affrontâ di raxonamenti ciù impegnativi.
Italiano: # A settembre si taglia quello che pende.

Si tratta della vendemmia.

Ligure: # Settembre, se taggia quello che pende.

Se parla da vendëgna.
Italiano: # Di settembre e d’agosto bevi il vino vecchio e lascia stare il mosto.

Perché il mosto può fare male alla salute.

Ligure: # De settembre e d’agosto beivi o vin vegio e lascia stâ o mosto.

Perché o mosto o peu fâ mâ a-a sanitæ.
Italiano: # Chi non piange non tetta.

Perché se qualcuno ha bisogno non può pretendere che gli altri immaginino questo suo stato di necessità.

Ligure: # Chi no cianze no tetta.

Perché se quarchedun o l’à de beseugno o no peu pretende che i atri s’asseunnan de seu neçescitæ.
Italiano: # Non si può avere la moglie ubriaca e la botte piena.

A questo mondo non si può avere tutto.

Ligure: # No se peu avei a moggê imbriæga e a botte piña.

À sto mondo no se peu avei tutto.
Italiano: # Non bisogna imbarcarsi senza galletta da marinai.

Bisogna sapersi premunire per tutte le evenienze.

Ligure: # No beseugna imbarcâse sensa bescheutto.

Beseugna stâ lesti pe tutte e eveniense.
Italiano: # Chi paga prima è mal servito.

Perché ormai ha già pagato.

Ligure: # Chi paga avanti o l’é mâ servio.

Perché ömai o l’à za pagou.
Italiano: # Il sangue nelle vene ce l’abbiamo tutti.

Perché anche coloro che sembrano più timorosi possono avere uno scatto d’orgoglio e ribellarsi a un sopruso.

Ligure: # O sangue inte veñe ghe l’emmo tutti.

Perché fiña quelli che pan ciù spoioxi peuan avei un botto de orgheuggio e ribellâse à unna soverciaia.
Italiano: # Chi nasce bello nasce fortunato.

Poiché siamo tutti più disposti a favorire una persona bella rispetto a una brutta.

Ligure: # Chi nasce bello o nasce affortunou.

Apreuvo che semmo tutti ciù dispòsti à vegnî incontra à unna persoña bella che à unna brutta.
Italiano: # I farmacisti pazienza non ne vendono.

Si dice a qualcuno che vi sta facendo perdere la pazienza, per fargli capire che non deve tirare troppo la corda.

Ligure: # I speçiæ paçiensa no ne vendan.

Se ghe dixe à un ch’o ve fa perde a paçiensa, pe fâghe accapî ch’o no deve tiâ tròppo a còrda.
Italiano: # Cose giuste non ce ne sono al mondo.

Tipico pessimismo ligure.

Ligure: # Cöse giuste manco a-o mondo.

Tipico pescimiximo ligure.
Italiano: # Per croce di becco non c’è più un dito di pulito.

Tipica frase di chi rimpiange il passato.

Ligure: # Pe croxe de becco no ghe n’é ciù un dio de netto.

Tipica frase de quelli che rincianze o tempo passou.
Italiano: # Costa più una casa regalata di una casa comprata.

Perché dopo devi essere riconoscente tutta la vita verso chi te l’ha regalata.

Ligure: # Costa ciù cao unna casa regallâ che unna casa accattâ.

Perché dòppo ti devi ëse reconoscente pe tutta a vitta con chi te l’à regallâ.
Italiano: # Capra vecchia bruca bene, se non ha di meglio si pasce di fieno.

Perché i vecchi si contentano di poco.

Ligure: # Crava vegia a brocca ben, s’a no gh’à de megio a se pasce de fen.

Perché i vegi se contentan de pöco.
Italiano: # Il difficile sta nel cominciare.

Proverbio comprensibile a tutti. Una volta che si è cominciato a fare una cosa – ma qui si parla soprattutto di vizi e di cattive abitudini – essa diviene gradualmente più facile, e anzi molte volte non riesci nemmeno più a smettere.

Ligure: # O diffiçile o l’é into comensâ.

Proverbio comprenscibile à tutti. Unna vòtta che s’é comensou à fâ unna cösa – ma chì se parla ciù che atro de viçi e de grammi andi – sta cösa a te vëgne da maniman ciù de bon fâ, e ançi de belle vòtte no ti sciòrti manco à ciantâla lì.
Italiano: # Nei guai degli altri non ti mischiare se vuoi vivere in paxe e non litigare.

Esaltazione del quieto vivere.

Ligure: # Di ciæti di atri no te mescciâ se ti veu vive in paxe e no rattellâ.

Exartaçion do queto vive.
Italiano: # Pappataci è in camicia, i pettegolezzi di casa non si dicono.

Elogio della riservatezza.

Ligure: # Pappetaxi o l’é in camixa, i ciæti de cà no se dixan.

Lözo da reservatessa.
Italiano: # Dio mi guardi da un vicino principiante di violino.

Perché infatti può essere molto noioso.

Ligure: # Dio m’avvarde da un vexin prinçipiante de violin.

Perché in fæto o peu ëse ben ben angoscioso.
Italiano: # Parlo a te, suocera, che mi intendi, nuora.

Parlare a qualcuno per mezzo di allusioni per fare capire una cosa a qualcun altro.

Ligure: # Parlo à ti, seuxoa, che ti me intendi, neua.

Parlâ à quarchedun con de alluxoin pe fâ capî unna cösa à quarchedun atro..
Italiano: # Dio ti guardi da chi legge in un libro solo.

Perché bisogna ascoltare le opinioni di tutti, non di uno solo.

Ligure: # Dio t’avvarde da chi leze inte un libbro solo.

Perché beseugna stâ à sentî e opinioin de tutti, e no de un solo.
Italiano: # Dopo cent’anni l’acqua torna al suo mulino.

Perché spesso, da vecchi, torniamo ad avere le opinioni che avevamo da giovani, oppure torniamo a pensare come pensavano i nostri vecchi.

Ligure: # Dòppo çent’anni l’ægua a torna a-o seu moin.

Perché de spesso, da vegi, tornemmo à avei e opinioin ch’aivimo da zoeni, ò tornemmo à pensâ comme pensava i nòstri vegi.
Italiano: # Donne, fucili e libri non se ne prestano a nessuno.

Altro detto maschilista, che paragona la donna a degli oggetti, ma che non manca di verità.

Ligure: # Dònne, scciuppette e libbri no se ne presta à nisciun.

Dito masccista, ch’o l’assomeggia a dònna à di oggetti, ma ch’o no manca de veitæ.
Italiano: # Dura più un bicchiere incrinato che uno nuovo.

A volte una persona malandata in salute vive di più di una apparentemente sana.

Ligure: # Dua ciù un gòtto astrunnou che un neuvo.

De vòtte unna persoña mâ ciappâ in salute a vive de ciù de uña, saña in apparensa.
Italiano: # Dove va la barca, va Baciccia.

Di una coppia inseparabile, di amici, o di coniugi.

Ligure: # Donde va a barca, va Baciccia.

De unna cobbia inseparabile, de amixi, ò de maio e moggê.
Italiano: # A chi ha testa non manca cappello.

Il senso è che chi è intelligente trova sempre il modo di cavarsela.

Ligure: # À chi à testa no ghe manca cappello.

O senso o l’é che chi l’é intelligente o treuva delongo a mainea de cavâsela.
Italiano: # Bisogna navigare secondo il vento.

Bisogna sapersi adattare.

Ligure: # Beseugna navegâ segondo o vento.

Beseugna saveise adattâ.
Italiano: # Il tempo passa e la morte viene, beato colui che ha fatto del bene.

Memento mori.

Ligure: # O tempo o passa e a mòrte a ven, beato quello chi à fæto do ben.

Memento mori.
Italiano: # Donnina piccinina sembra sempre novellina.

Detto che rispecchia una realtà oggettiva.

Ligure: # Donniña picciniña a pâ sempre novelliña.

Dito ch’o respegia unna veitæ oggettiva.
Italiano: # Chi ha la faccia tosta e non se ne vale, può essere definito un grande sciocco.

Detto che invita a non aver paura di far valere le proprie ragioni.

Ligure: # Chi à a faccia boña e o no se ne vâ, un gran bacögi o se peu ciammâ.

Dito ch’o ne convia à no avei poia de fâ vai e nòstre raxoin.
Italiano: # Vale più un po’ di sono sono, che tanto di ero ero.

Detto tipico del senso pratico dei liguri.

Ligure: # Vâ ciù un pö de son son, che tanto de eo eo.

Dito tipico do senso prattico di liguri.
Italiano: # Il troppo si rovescia.

Detto che ha lo stesso significato di quell’altro, anche italiano, che dice che “il troppo stroppia”.

Ligure: # O tròppo o se versa.

Dito ch’o l’à o mæximo scignificato de quell’atro, italian ascì, ch’o dixe che «o tròppo o streuppia».
Italiano: # Tutto a suo tempo e le rape in Avvento.

C’è un tempo per ogni cosa, come dice anche l’Ecclesiaste; le rape ci sono per la rima, ma quelle invernali si cominciano a raccogliere proprio quando è il periodo dell’Avvento.

Ligure: # Tutto à seu tempo e e rave in Avvento.

Gh’é un tempo pe ògni cösa, comme ghe dixe anche l’Ecclesiaste; e rave ghe stan pe-a rimma, ma quelle d’inverno se comensan à recheugge pròpio quande o l’é o periodo de l’Avvento.
Italiano: # Chi fa di testa sua, paga di borsa.

Detto che invita a dar retta ai consigli di chi ne sa più di noi.

Ligure: # Chi fa de testa, paga de borsa.

Dito ch’o ne convia à dâ a mente a-i conseggi de chi ne sa ciù de niatri.
Italiano: # Giardino, fruga taschino.

Per ottenere dei risultati bisogna spendere.

Ligure: # Giardin, fruga stacchin.

Pe ottegnî di resultati beseugna spende.
Italiano: # Di novello tutto è bello, di stagione tutto è buono.

Vuol dire che da giovani tutto ci sembra bello, ma con l’età matura sappiamo discernere che cosa lo è veramente.

Ligure: # De novello tutto o l’é bello, de saxon tutto o l’é bon.

Veu dî che da zoeni ne pâ tutto bello, ma inte l’etæ ciù meuia semmo deçerne cöse o ô l’é bon pe davei.
Italiano: # Chi non si arrangia è storpio.

Non bisogna lasciarsi scappare le occasioni.

Ligure: # Chi no s’inzegna o l’é stroppiou.

No beseugna fâse scappâ e occaxoin.
Italiano: # Le persone si conoscono dal modo di trattare.

Proverbio comprensibile à tutti. Il modo di trattare delle persone ci fa comprendere chi sono e come la pensano; e di conseguenza ci possiamo regolare.

Ligure: # E persoñe se conoscian da-o træto.

Proverbio comprenscibile à tutti. A mainea de trattâ de persoñe a ne fa accapî chi son e comme â pensan; de mainea che se poemmo regolâ.
Italiano: # La tramontana non si desta, se il marino non la smuove.

Proverbio meteorologico, che non si sa che fondamento abbia.

Ligure: # A tramontaña a no s’addescia, se o marin o no â remescia.

Proverbio meteorològico, che no se sa che fondamento o l’agge.
Italiano: # Se è nero a tramontana vorrà far qualche tempesta.

Proverbio meteorologico che pare abbia qualche fondamento.

Ligure: # Se l’é neigro à tramontaña vorrià fâ quarche boriaña.

Proverbio meteorològico, che pâ ch’o l’agge quarche fondamento.
Italiano: # Scherza con i fanti e lascia stare i santi.

Ammonizione a non mischiare il sacro con il profano.

Ligure: # Treppa co-i fanti e lascia stâ i santi.

Ammoniçion à no mescciâ o sacro co-o profan.
Italiano: # L’amore e la tosse non si possono nascondere.

Qui il contrasto umoristico nasce dal paragonare l’amore a uno stato patologico (la tosse).

Ligure: # L’amô e a tossa no se peuan asconde.

O contrasto umoristico chì o nasce da-o paragonâ l’amô à un stato patològico (a tossa).
Italiano: # Chi troppo vuole, non ottiene niente.

Detto conosciuto anche in italiano, come “chi troppo vuole nulla stringe”.

Ligure: # Chi tròppo veu, ninte à.

Dito conosciuo in italian ascì, comme «chi tròppo veu o no strenze ninte».
Italiano: # Pialla e scalpella, da un’imposta ti resta un nottolino.

A forza di rifinire un lavoro, va a finire che non ne rimane niente.

Ligure: # Cioña e scöpella, da unn’arva t’arresta unna tavella.

À son de refinî un travaggio, a va à finî che no n’arresta ninte.
Italiano: # Chi avià migliore filo, farà migliore tela.

A chi avrà migliori argomenti, non mancherà di vedere riconosciuta la sua ragione.

Ligure: # Chi avià ciù bello fî, faià ciù bella teia.

Chi avià ciù boin argomenti, no manchià de vedde reconosciua a seu raxon.
Italiano: # Bisogna ascoltare suonare tutte le campane.

Non bisogna ascoltare solo l’opinione di una parte in causa, ma tutte e due.

Ligure: # Beseugna sentî tutte e campañe à sunnâ.

No beseugna dâ mente solo à l’opinion de unna parte in cousa, ma à tutte doe.
Italiano: # Un bel tacere non si può scrivere.

Detto diffuso anche in italiano, e vuol dire che è sempre meglio tacere piuttosto che parlare a sproposito.

Ligure: # Un bello taxei o no se peu scrive.

Dito conosciuo in italian ascì, e o veu dî che l’é sempre megio taxei ciufito che raxonâ abrettio.
Italiano: # Chi vuole troppo succhiare, presto si ingozza.

Chi vuole ottenere troppo, finisce con non avere niente.

Ligure: # Chi veu tròppo sussâ, fito s’ingoa.

Chi veu ottegnî tròppo, a va à finî ch’o no piggia ninte.
Italiano: # Chi teme ama.

Con la sintesi caratteristica del ligure, si manifesta l’opinione che l’amore per una persona, e anche la gelosia nei suoi confronti, siano quelli che ispirano il timore per il suo destino.

Ligure: # Chi temme amma.

Co-a scintexi caratteristica do ligure, se fa vai l’idea che l’amô pe unna persoña, e a giöxia ascì verso de lê, seggian quelli che inspian a temmansa pe-o seu destin.
Italiano: # A lume di candela uno strofinaccio sembra tela.

In condizioni di confusione, o nella fretta, si può rimanere ingannati.

Ligure: # A-o lumme de candeia o canavasso o pâ teia.

Inte de condiçioin de confuxon, ò de sprescia, un o peu restâ imbroggiou.
Italiano: # La prima tempesta è quella della mano.

Nel senso che il primo danno se lo procura il contadino stesso, che semina il grano, se non sa lavorare.

Ligure: # A primma tempesta a l’é quella da man.

Proverbio ciufito scibillin, ma pâ ch’o veugge dî che primmo danno o se ô fa o mæximo paisan, quande o semeña o gran, se o no sa travaggiâ.
Italiano: # Dove sono passati carne e ossa, non c’è più cazzo che non possa.

Quando la verginità per una donna era la cosa più importante, ma è un proverbio che può avere anche altre applicazioni; ad es. una persona corrotta una volta, sarà sempre corrotta.

Ligure: # Donde l’é passou carne e òsse no gh’é ciù un bellin ch’o no pòsse.

Quande a verginitæ pe unna dònna a l’ea a cösa ciù importante, ma o l’é un proverbio ch’o peu avei de atre applicaçioin ascì; à ex. unna persoña corròtta unna vòtta a l’é sempre corròtta.
Italiano: # Quando la vacca alza la testa, non passa molto perché arrivi la tempesta.

Proverbio meteorologico, che forse aveva qualche corrispondenza con la realtà.

Ligure: # Quande a vacca a l’arsa a testa, no stà guæi à arriâ a tempesta.

Proverbio meteorològico, che fòscia o l’aiva quarche corrispondensa co-a realtæ.
Italiano: # Dove c’è stato del fuoco, c’è sempre della cenere calda.

Significa che se tra due persone c’è stato qualcosa, soprattutto dell’amore, poinon si può pensare che quel fuoco sia spento completamente e per sempre.

Ligure: # Donde gh’é stæto do feugo, gh’é sempre da çenie cada.

Veu dî che se tra doe persoñe gh’é stæto quarcösa, mascime de l’amô, dapeu no se peu pensâ che quello feugo o segge asmòrto areo e pe delongo.
Italiano: # Le bellezze non si mettono in pentola.

Classico spirito ligure, che guarda al pratico.

Ligure: # E bellesse inta pugnatta no se ghe mettan.

Clascico spiito ligure ch’o l’ammia a-o prattico.
Italiano: # Quando le more sono in fiore, un fuso per sera si può già filare.

Ai tempi in cui ancora nelle campagne si svolgevano le veglie.

Ligure: # Quande e moie son in sciô, un fuso pe seia o se peu za fiâ.

A-i tempi che ancon inte campagne se fava e veggee.
Italiano: # Il buon marinaio si riconosce al tempo cattivo.

La persona di valore si riconosce nelle difficoltà.

Ligure: # O bon mainâ o se conosce a-o tempo grammo.

A persoña de varsciua a se conosce inte difficortæ.
Italiano: # Nuvola rossa, o che piove o che tira vento.

Proverbio meteorologico, non sempre vero.

Ligure: # Nuvia rossa, ò che ceuve, ò che boffa.

Proverbio meteorològico, no sempre veo.
Italiano: # Tutti i tempi vengono, basta saperli aspettare.

Una delle frequenti osservazioni, nei proverbi, sul fatto che il mondo cambia e dà a tutti un’occasione.

Ligure: # Tutti i tempi vëgnan, basta saveili aspëtâ.

Uña de frequente osservaçioin, inti proverbi, in sciô fæto che o mondo o cangia e o dà à tutti unn’occaxon.
Italiano: # Questa coda non è del mio gatto.

In qualche faccenda si è intrufolato qualcuno che non c’entrava.

Ligure: # Sta coa a no l’é do mæ gatto.

Inte quarche dafæ gh’é introu de sfreuxo quarchedun ch’o no gh’intra.
Italiano: # I lamenti dei vicini cominciano la sera e finiscono al mattino.

Constatazione piuttosto banale, ma verificabile.

Ligure: # E lamente di vexin comensan a-a seia e finiscian a-a mattin.

Constataçion ciufito banale, ma verificabile.
Italiano: # Chi vuole avere una gran fortuna volti il culo contro la luna.

Generalmente, i genovesi non credono molto alla superstizione e alla scaramanzia.

Ligure: # Chi veu avei unna gran fortuña, vòrte o cû pe contra a luña.

I zeneixi, pe commun, no creddan guæi a-e sopestiçioin e a-a scaramansia.
Italiano: # Chi non sa ubbidire, non sa comandare.

Verità evidente e conosciuta da tutti.

Ligure: # Chi no sa obedî, no sa commandâ.

Veitæ evidente e conosciua da tutti.
Italiano: # Chi ubbidisce non sbaglia.

È la massima di Martin Piaggio, autore piuttosto reazionario: “… perché le rivoluzioni producono guai / e chi ubbidisce non fallisce mai”.

Ligure: # Chi obedisce no fallisce.

A l’é a mascima do Martin Piaggio, autô ciufito reaçionäio: «… perché e revoluçioin produan di guäi / e chi obedisce no fallisce mai».
Italiano: # San Michele, tutti gli stracci sembrano di miele.

Per il giorno di San Michele comincia a fare freddo.

Ligure: # San Michê, tutte e strasse pan d’amê.

Pe-o giorno de San Michê comensa à vegnî freido.
Italiano: # I temporali di San Michele se non vengono prima, vengono dopo.

Sono i temporali che annunziano il principio dell’autunno. o prima o dopo il giorno di San Michele (29 settembre).

Ligure: # I ciuvussi de San Michê se no vëgnan avanti, vëgnan inderê.

Son i ciuvussi che annonçian o prinçipio de l’ötunno, ò avanti ò dòppo o giorno de S. Michê (29 settembre).
Italiano: # Grande nave, grande pensiero.

Una grande impresa porta con sé grandi preoccupazioni.

Ligure: # Gran nave, gran pensceo.

Unna grande intrapreisa a pòrta con lê di gren lagni.
Italiano: # È meglio essere padrone di una sessola, che capitano di una nave.

Per le responsabilità che ciò comporta di fronte all’armatore e tutti gli altri fastidi cui si va incontro.

Ligure: # L’é megio ëse patron de unna sassoa, che capitanio de unna nave.

Pe-e responsabilitæ ch’o l’à o Capitannio de fronte à l’armatô e tutti atri ascidi che ghe tocca.
Italiano: # Ce n’è per l’asino e per chi lo conduce.

S’intende: di rimproveri e di botte.

Ligure: # Ghe n’é pe l’ase e pe chi ô meña.

S’intende: de braggi e de bòtte.
Italiano: # Gli adirati si mordono la fronte.

È inutile adirarsi, puoi fare e dire quel che vuoi.

Ligure: # I arraggiæ s’addentan a fronte.

Serv’assæ arraggiâse, ti peu fâ e dî quello che ti veu.
Italiano: # Gli orefici conoscono l’oro, l’ortolano conosce il cavolo.

Ognuno ha il suo mestiere; proverbio di analogo significato all’altro più noto: _“o negiâ ch’o fasse nege”_, e _“o villan ch’o cheugge çexe”_.

Ligure: # I fraveghi conoscian l’öo, l’ortoan o conosce o cöo.

À ognidun o seu mestê; proverbio do mæximo scignificato che l’atro ciù conosciuo: «o negiâ ch’o fasse nege», e «o villan ch’o cheugge çexe».
Italiano: # Chi non ruba non ha roba.

Chi è possidente è probabile che abbia rubato.

Ligure: # Chi n’arröba n’à de röba.

Chi l’é poscidente l’é façile ch’o l’agge arröbou.
Italiano: # Buon avvocato cattivo vicino.

Perché, se il vicino è un buon avvocato, in caso di contrasti e liti l’avrà sempre vinta.

Ligure: # Bon avvocato, cattio vexin.

Perché, se o vexin o l’é un bon avvocato, in caxo de ciæti e rattelle o l’avià guägna delongo.
Italiano: # L’asino porta il vino e beve l’acqua.

Significa che chi lavora guadagnerà sempre meno di chi lo fa lavorare.

Ligure: # L’ase o camalla o vin e o beive l’ægua.

O veu dî che chi loua o guägnià sempre meno de chi o ô fa travaggiâ.
Italiano: # Chi lavora mangia un’acciuga, chi non lavora ne mangia due.

Significa che chi lavora è sempre sfruttato.

Ligure: # Chi loua mangia unn’ancioa, chi no loua o ne mangia doe.

O veu dî che chi travaggia o l’é sempre sfrutou.
Italiano: # Quando l’uomo invecchia perde ogni virtù, le gambe cedono e i calzoni cadono.

Fa da contraltare all’altro proverbio riferito alla donna che invecchia.

Ligure: # Quande l’òmmo o ven vegio o perde ògni virtù, e gambe fan fighetto e i cäsoin cazzan zu.

O fa da pandan con l’atro proverbio ch’o se referisce a-a dònna ch’a ven vegia.
Italiano: # A chi non è abituato a cavalcare il didietro si spella.

Chi non ha mai lavorato soffre di più quando sia costretto a farlo.

Ligure: # Chi n’é avviou à cavarcâ o cû o ghe spella.

Chi n’à mai travaggiou o patisce de ciù se o l’é constreito à fâlo.
Italiano: # Chi tocca del carbone resta tinto.

Ogni attività o azione cui ci dedichiamo ci lascia il segno.

Ligure: # Chi tocca do carbon o l’arresta tento.

Quæ se segge attivitæ ò açion che se ghe dedichemmo a ne ghe lascia o segno.
Italiano: # In compagnia perfino il prete prende moglie.

Una persona che non vi sia abituata, quando è in compagnia può fare cose che non si aspetterebbe.

Ligure: # In compagnia fiña o præve o piggia moggê.

Unna persoña chi no gh’é avviâ, quand’a se treuva in compagnia a peu fâ de cöse ch’a no se aspëtieiva.
Italiano: # Nel bosco del diavolo non si fa legna.

Significa che commettendo malazioni non ci si guadagna mai.

Ligure: # Into bòsco do diao no se ghe fa legne.

Veu dî che à commette de malaçioin no se ghe guägna mai.
Italiano: # Di sopra liscio liscio, di sotto escrementi.

Non bisogna fidarsi delle apparenze.

Ligure: # De d’ato liscio liscio, de sotta merda e piscio.

No beseugna affiâse de apparense.
Italiano: # Povera quella casa, che di vecchio non sa.

Proverbio che esprime da secoli, sotto forme diverse, la difesa in favore dei vecchi, dei “matusa”, dei _“boomer”_, (nomi che cambiano a seconda dei tempi) e della loro utilità, a causa della loro saggezza nella gestione di una famiglia.

Ligure: # Meschiña quella cà, che de vegio a no ne sa.

Proverbio ch’o l’esprimme da secoli, sotta forme despæge, a defeisa in favô di vegi, di «matusa», di _«boomer»_, (nommi che cangia à segonda di tempi) e da seu utilitæ, pe-a seu saviessa, into mandâ avanti unna famiggia.
Italiano: # Le mogli dei marinai non sono vedove, né sposate.

In quanto i mariti sono sempre in viaggio e loro, senza essere vedove, è come se non avessero marito, ma neppure possono prendersi un altro uomo. È chiaro che si tratta di altri tempi e di altre imbarcazioni, in più non esistevano neppure aerei e aviolinee che consentissero alle persone di spostarsi più rapidamente.

Ligure: # E moggê di mainæ no son ni vidoe ni maiæ.

Apreuvo che i mai en de longo in viægio e lô, sensa ëse vidoe, l’é pægio che se o maio no ghe l’æsan ma no peuan manco piggiâse un atro òmmo. L’é ciæo che se træta de atri tempi e de atre imbarcaçioin; in ciù no gh’ea manco de aerei e de aviolinie che poessan consentî a-e persoñe de mesciâse ciù leste.
Italiano: # Gli uomini non si misurano a palmi.

Per consolare chi è basso di statura.

Ligure: # I òmmi no se mesuan à parmi.

Pe consolâ quelli che son basci de statua.
Italiano: # Nel paese dei ciechi, i monocoli regnano.

Vuol dire che, tra degli incapaci, anche una schiappa fa la sua bella figura.

Ligure: # Into paise di òrbi, i guersci regnan.

O veu dî che tramezo à de gente boñe da ninte, fiña un scciappin o fa a seu bella figua.
Italiano: # Chi s’impermalisce e si corruccia non si mette niente in bocca.

Il senso dovrebbe essere che nella vita bisogna saper trovare dei compromessi.

Ligure: # Chi s’impetta e s’inscorrussa no se mette ninte in bocca.

O senso o dovieiva ëse che inta vitta beseugna savei attrovâ di compromissi.
Italiano: # Il letto e il vino sono la consolazione dei poveretti.

Consolazione di altri tempi perché al giorno d’oggi ve ne sono molte.

Ligure: # A consolaçion di despeæ a l’é o letto e o vin.

Consolaçion de atri tempi perché a-a giornâ d’ancheu ghe n’é pe coscì.
Italiano: # Il bene non è mai male.

Osservazione apparentemente tautologica, ma significa che volersi bene non è mai un delitto, e sembra giustificare relazioni per altri aspetti irregolari.

Ligure: # O ben o no l’é mai mâ.

Osservaçion in apparensa tautològica, ma a veu dî che voeise ben o no l’é mai un delitto, e a pâ giustificâ relaçioin pe atri aspeti inregolari.
Italiano: # Il bene vince il male e il mare rompe gli scogli.

“Male” e “mare” in genovese si dicono e si scrivono allo stesso modo.

Ligure: # O ben o vinçe o mâ e o mâ o rompe i scheuggi.

Perché «mâ» into senso de _«male»_ e «mâ» comme _«mare»_, in zeneise se dixan e se scrivan pægio.
Italiano: # Il male vien in carrozza e se ne va con la stampella.

Da notare la quasi rima, che nella traduzione italiana va persa.

Ligure: # O mâ o ven in carròssa e o se ne va co-a scròssoa.

Degna de nòtta a quæxi rimma, che inta traduçion italiaña a va persa.
Italiano: # Gallina che canta ha fatto l’uovo.

Proverbio che trova paralleli con altri in italiano e in latino _“excusatio non petita, accusatio manifesta”_, e significa che chi si difende da un’accusa senza che nessuno lo abbia accusato di niente ha senz’altro la coda di paglia.

Ligure: # Galliña chi canta a l’à fæto l’euvo.

Proverbio ch’o l’à di parallelli con atri in italian e in latin _«excusatio non petita, accusatio manifesta»_, e o veu dî che chi se defende da unn’accusa sensa che nisciun l’agge accaxonou de ninte o gh’à sens’atro o cû de paggia.
Italiano: # Gli amici e il vino è bene che siano vecchi.

Per non andare incontro a possibili tradimenti.

Ligure: # I amixi e o vin veuan ëse vegi.

Pe no anâ incontra à poscibili tradimenti.
Italiano: # A-i Santi un calcio nel didietro a tutti i cacciatori.

Per la festività dei Santi, il primo di novembre, la stagione della caccia è finita.

Ligure: # A-i Santi un cäso into cû à tutti i öxellanti.

Pe-i Santi, o primmo de novembre, a saxon da caccia a l’é finia.
Italiano: # Con l’aiuto dei vicini la gattina fa i gattini.

Analogo genovese del proverbio “l’unione fa la forza”.

Ligure: # Con l’aggiutto di vexin a gattiña a fa i gattin.

Analogo zeneise do proverbio «l’union a fa a fòrsa».
Italiano: # Ai Morti fave secche bollite e stoccafisso non c’è casa che non li condisca.

Da-i tempi antichi le fave secche e lo stoccafisso erano segno di penitenza, poi si mangiavano per golosità, oggi sono piuttosto rari.

Ligure: # A-i Mòrti bacilli e stocchefisce no gh’é cà chi no î condisce.

Za da-i tempi antighi bacilli boggii e stocchefisce ean segno de penitensa, dapeu se mangiavan pe leccardonaia, in ancheu son ciufito ræi.
Italiano: # I cavoli riscaldati fanno dolere la pancia.

Ammonimento a non riprendere una relazione già abbandonata.

Ligure: # I cöi rescädæ fan doî a pansa.

Ammonimento à no repiggiâ unna relaçion, stæta za abbandonâ.
Italiano: # I corvi non fanno cardellini.

Le ascendenze familiari contano, e come.

Ligure: # I cröi no fan cardæñe.

E ascendense da famiggia contan, e comme.
Italiano: # I soldi sono rotondi e rotolano.

I soldi non hanno valore di per sé, ma per l’uso che se ne fa, quindi bisogna sapere riconoscere il momento di spendere.

Ligure: # I dinæ son riondi e s’arrigoan.

I dinæ n’an de varsciua da pe lô, ma pe quello che se ghe peu fâ, donca beseugna savei conosce o momento de spende.
Italiano: # In bocca chiusa non entrano mosche, ma se uno non si fa avanti nessuno lo conosce.

Non vantarsi troppo va bene, ma bisogna anche fare riconoscere il proprio valore quando è il momento.

Ligure: # In bocca serrâ n’intra de mosche, ma chi no se fa avanti nisciun no ô conosce.

N’avvantâse guæi va ben, ma beseugna anche fâse conosce a seu varsciua, quande l’é o momento.
Italiano: # Gli stracci vanno sempre all’aria.

I poveri hanno sempre la peggio.

Ligure: # E strasse van sempre à l’äia.

I meschinetti a ghe va delongo mâ.
Italiano: # Tutti gli stracci vanno a Voltri.

A Voltri si trovavano antiche cartiere.

Ligure: # Tutte e strasse van à Votri.

À Votri gh’ea di antighi defiçi.
Italiano: # Chi vanta le sue mele è segno che sono marce.

Tutto l’opposto di ciò che si pensa oggi, quando a forza di dire che una cosa è ottima, tutti lo credono.

Ligure: # Chi avvanta e seu meie l’é segno che son marse.

Tutto o conträio de quello che se pensa a-a giornâ d’ancheu, che à son de dî che unna cösa a l’é bizara, tutti se ô creddan.
Italiano: # Il medico va e viene, e chi ha il male se lo tiene.

Negli ambienti popolari non c’era, e non c’è, troppa fiducia nei medici.

Ligure: # O mego o va e o ven, e chi à o mâ o se ô ten.

Inti ambienti popolari no gh’ea, e no gh’é, guæi confiansa inti meghi.
Italiano: # Dal troppo tirare la corda si strappa.

Detto conosciuto anche in italiano.

Ligure: # Da-o tròppo tiâ a còrda a se streppa.

Dito conosciuo in italian ascì.
Italiano: # Con i matti ci vuole la verga.

Detto dei tempi in cui i matti nei manicomi venivano picchiati; ma si riferisce a quando qualcuno si mette a dare in escandescenza e la sola maniera di farlo ragionare sono le maniere forti.

Ligure: # Co-i matti ghe veu o brugo.

Dito di tempi che i matti inti manicòmmi vegnivan piccæ; ma o se refeisce à quande un o se mette à fâ de scenate e l’unica mainea de mettilo in raxon son e mainee fòrte.
Italiano: # Chi ha moglie bella, tutti gli vogliono bene.

Sono le solite insinuazioni, condite da un po’ di invidia, su coloro che si trovano bene quando sono sposati.

Ligure: # Chi à moggê bella, tutti ghe veuan ben.

Son e sòlite inscinuaçioin, condie da un pittin de giöxia, in sce quelli che se treuvan ben da maiæ.
Italiano: # Chi ha la bocca amara, non può sputare dolce.

I rancori che ci si tiene dentro, non possono rimanere a lungo nascosti.

Ligure: # Chi à a bocca amaa, o no peu spuâ doçe.

E rouxie che un o se tëgne drento, no se peuan tegnî ascose pe guæi.
Italiano: # La donna che nel camminare muove l’anca, se non lo è poco ci manca.

Gli atteggiamenti delle donne, un tempo (ma anche adesso), erano occasione di insinuazioni.

Ligure: # A dònna che inte l’anâ a mescia l’anca, s’a no ô l’é pöco gh’ammanca.

I atteggiamenti de dònne, into mondo de unna vòtta (ma anche oua), ean occaxon de inscinuaçioin.
Italiano: # La febbre quartana i vecchi li ammazza e i giovani li risana.

Le prove importanti della vita determinano una selezione tra forti e deboli.

Ligure: # A freve quartaña i vegi a-i ammassa e i zoveni a î saña.

E preuve importante da vitta determinan unna seleçion tra fòrti e deboli.
Italiano: # Se cadesse il cielo, prenderemmo delle quaglie.

I genovesi non si fanno spaventare da chi annuncia catastrofi.

Ligure: # Se cazzesse o çê, piggiëscimo de quage.

I zeneixi no se fan mette poia da chi annonçia de catastrofe.
Italiano: # Chi semina aghi non vada scalzo.

Chi sparge zizzania indiscriminatamente ne rimane vittima.

Ligure: # Chi semeña agogge no vagghe descäso.

Chi spanteiga zinzannia abrettio o n’arresta vittima.
Italiano: # Chi sputa contro vento si sputa addosso.

Invito a non inveire a caso contro qualcuno, per non procurarsi danno da soli.

Ligure: # Chi spua contra o vento, o se spua adòsso.

Convio à no sbraggiâ abrettio contra quarchedun, perché se femmo danno da pe niatri.
Italiano: # Vale più un granello di pepe che una zucca.

Vale più una persona piccola, ma abile e intelligente, che una grossa ma sciocca.

Ligure: # Vâ ciù unna graña de peivie che unna succa.

A vâ de ciù unna persoña picciña, ma asperta e intelligente, che uña gròssa ma nescia.
Italiano: # Vale più un’oncia di pratica che una lira di scienza.

Proverbio che mette in risalto come a volte le abilità pratiche possono essere più imprtanti di quelle teoriche.

Ligure: # Vâ ciù unn’onsa de prattica che unna lia de sciensa.

Proverbio ch’o veu fâ capî comme de belle vòtte e abilitæ prattiche peuan ëse ciù importante de quelle teòriche.
Italiano: # L’uomo e il porco si pesano quando sono morti.

Lo dicevano già, con altre parole, i greci antichi: alla fine dell’Edipo Re, Sofocle dice che solamente chi abbia già oltrepassato l’ultimo traguardo-orizzonte della vita si può dire a buon diritto felice, perché fino all’ultimo anche al più ricco e fortunato, al più onesto e benvoluto, può capitare qualcosa che capovolge la sua situazione e dal più felice lo tramuta nel più infelice.

Ligure: # L’òmmo e o pòrco o se peisa quand’o l’é mòrto.

Ghe ô divan za, con atre poule, i greghi antighi: a-a fin de l’Edipo Re, Sòfocle o dixe che solo chi o l’à za scompassou o derê traguardo-zinâ da vitta o se peu dî à bon dirito feliçe, perché fin à l’urtimo ascì o ciù ricco e affortunou, o ciù onesto e benvosciuo, peu intravegnîghe quarcösa ch’a l’imbösa a seu scituaçion e da-o ciù feliçe a ô cangia into ciù infeliçe.
Italiano: # Febbraio corto, peggio di un turco.

Detto meteorologico che ci riporta all’antica paura delle scorrerie dei corsari in Riviera.

Ligure: # Frevâ curto, pezo che un turco.

Dito meteorològico ch’o ne repòrta à l’antiga poia de scorraie di corsæ in Rivea.
Italiano: # L’uccello buono canta di razza.

Per essere in gamba non è detto che servano tanti studi; o meglio, di solito sono necessari gli studi ma anche la predisposizione.

Ligure: # L’öxello bon o canta de rassa.

Pe ëse in gamba no l’é dito che serve tanti studdi; ò megio, pe commun ghe veu o studio, ma ascì a predispoxiçion.
Italiano: # L’uomo che vuol vivere in pace lascia comandare la moglie e lui tace.

Proverbio che capovolge in maniera scherzosa l’idea di “patriarcato”.

Ligure: # L’òmmo ch’o veu vive in paxe o lascia commandâ a moggê e lê o taxe.

Proverbio ch’o l’inversa de mainea burlesca l’idea de «patriarcato».
Italiano: # A Sant’Andrea il freddo spacca la pietra.

Di solito a Sant’Andrea comincia a fare freddo per davvero, ma questo proverbio meteorologico non corrisponde sempre a verità.

Ligure: # À Sant’Andria o freido o scciappa a pria.

Pe-o sòlito à Sant’Andria comensa à fâ freido pe in davei, ma sto proverbio meteorològico o no corresponde sempre a-a veitæ.
Italiano: # Fino a Natale freddo non ne fa, pantaloni di tela; da Natale in giù freddo non ne fa più, braghe di tela.

Si diceva per consolare i più poveri, che non potevano permettersi abiti pesanti.

Ligure: # Fin à Dënâ freido no fa, braghe de teia; da Dënâ in zu freido no ne fa ciù, braghe de teia.

Ghe ô divan pe consolâ i ciù pövei, che no se poeivan permette di vestî pesoin.
Italiano: # Se piove a Santa Bibbiana, piove quaranta giorni e una settimana.

Uno di quei proverbi meteorologici che, senza volerli prendere alla lettera, spesso ci azzeccano.

Ligure: # Se ceuve à Santa Bibiaña, ceuve quaranta giorni e unna settemaña.

Un de quelli proverbi meteorològichi che, sensa voeili piggiâ a-a lettia, de spesso ghe indoviñan.
Italiano: # Chi lava la testa all’asino perde il tempo, la lisciva e il sapone.

Citato anche nell’incipit di un sonetto del Cavalli, “Lavare la testa all’asino, fischiare / quando i buoi non hanno voglia di bere…”, invita a non perdere tempo in imprese impossibili.

Ligure: # Chi lava a testa à l’ase o perde o tempo, a lescia e o savon.

Mensunou anche inte l’incipit de un sunetto do Cavalli, «Lavà ra testa à l’aze, scigorà / quando ri buoe n’han vorentè de beive.…», o convia à no perde do tempo con de intrapreise imposcibile.
Italiano: # Una mela marcia ne guasta cento.

Proverbio simile ad altri dallo stesso significato in italiano.

Ligure: # Un mei marso o ne guasta çento.

Proverbio sumeggeive à di atri co-o mæximo scignificato in italian.
Italiano: # Vale più un’oncia di buon senso che tutto lo studio del mondo.

Proverbio che non dovrebbe esentare i giovani dal provvedersi di una buona preparazione scolastica.

Ligure: # Vâ ciù unn’onsa de bon senso che tutto o studio do mondo.

Proverbio ch’o no dovieiva esentâ i zoeni da-o proveise de unna boña preparaçion scolastica.
Italiano: # Nessuna meraviglia dura più di tre giorni.

Versione genovese del _“nihil sub sole novi”_ latino.

Ligure: # Nisciuña mäveggia a dua ciù de trei giorni.

Verscion zeneise do _«nihil sub sole novi»_ latino.
Italiano: # È un brutto uso quando la rocca cerca il fuso.

Si riteneva disdicevole che fosse la donna a cercarsi un compagno, o a mostrargli interesse, in quanto si sarebbe dimostrata troppo interessata al sesso o al denaro.

Ligure: # O l’é un brutto uso quande a rocca a çerca o fuso.

Se pensava che no stesse ben che foïse unna dònna a çercâse un compagno, ò à mostrâghe interesse, perché a se fava vedde tròppo interessâ a-o sesso, ò a-i dinæ.
Italiano: # Per la Madonna della Candelora dall’inverno siamo fuori, ma a piovere e a nevicare quaranta giorni devono passare.

Insomma, anche se siamo, in teoria, fuori dall’inverno bisogna sopportarselo ancora un bel po’.

Ligure: # Pe-a Madònna da Candiæa da l’inverno semmo feua, ma à ceuve comme à nevâ quaranta giorni an da passâ.

Comme dî che, mæximo se semmo, in teoria, feua da l’inverno, beseugna ancon sciorbîselo pe ben ben.
Italiano: # Il caldo e il freddo i topi non se li mangiano.

Si dice a quelli che si lamentano sempre, quando è inverno perché non fa abbastanza freddo e quando è estare perché non fa abbastanza caldo.

Ligure: # O cado e o freido i ratti no se ô mangian.

O se dixe à quelli che se allamentan delongo, quande d’inverno perché no vëgne abasta freido e quande l’é stæ perché no vëgne abasta cado.
Italiano: # Non mi morde cane che non mi medichi con il suo pelo.

Invito a non farsi mai mettere i piedi in testa.

Ligure: # No m’addenta can ch’o no me meghe do sò pei.

Convio à no fâse mai mette i pê in sciâ testa.
Italiano: # Per chi non vuole diventare vecchio, in Sarzano fanno della corda.

Modo per mandare qualcuno a farsi impiccare, oppure si può dire a chi vive una vita troppo spericolata.

Ligure: # Pe chi no veu vegnî vegio, in Sarzan fan da còrda.

Mainea de mandâ quarchedun à fâse appiccâ, ò anche o se peu dî à chi vive inte unna mainea tròppo spericolâ.
Italiano: # Le bestemmie sono come le foglie, chi le butta se le raccoglie.

Bestemmiare non serve a niente, solo a far crescere la rabbia e rovinarsi la salute.

Ligure: # E giastemme son comme e feugge, che chi ê caccia se ê arrecheugge.

Giastemmâ no serve à ninte, soo che à fâ cresce a raggia, e guastâse a salute.
Italiano: # Durante il cammino si aggiustano i pesi (le some sul groppone del mulo).

L’importante è partire e muoversi, poi ci sarà tempo di trovare rimedio alle difficoltà che si potranno presentare.

Ligure: # Pe cammin s’acconsa söme.

L’importante l’é partî e mesciâse, dapeu ghe saià tempo de trovâ recatto a-e difficortæ che se porrià presentâ.
Italiano: # A cavallo bestemmiato brilla il pelo.

Più imprechi contro qualche antipatico, più ti sembra che gli vada tutto bene.

Ligure: # À cavallo giastemmou ghe luxe o pei.

Ciù ti mogogni apreuvo à quarche refioso, ciù te pâ che ghe vagghe tutto ben.
Italiano: # I muri vecchi fanno la pancia.

Spesso, invecchiando si ingrassa.

Ligure: # E miage vege fan a pansa.

De soventi, con vegnî vegi se vëgne grasci.
Italiano: # I muri, quando fanno la pancia, crollano.

Ammonimento per chi ingrassa troppo e magari se ne rallegra.

Ligure: # E miage, quande fan a pansa, deruan.

Ammonimento pe chi impersonisce tròppo e magara o se ne recilla.
Italiano: # Non c’è sabato senza sole, non c’è ragazza senza amore, non c’è cuore senza dolore.

Proverbio alquanto convenzionale.

Ligure: # No gh’é sabbo sensa sô, no gh’è figgia sensa amô, no gh’é cheu sensa dô.

Proverbio ciufito convençionale.
Italiano: # Le notizie cattive sono sempre vere.

Versione genovese della “legge di Murphy”.

Ligure: # E neuve gramme son sempre vee.

Verscion zeneise da «leze de Murphy».
Italiano: # A febbraio la primavera salta in mare.

Qui c’è un gioco di parole tra “primavera” e “prima vela”, la prima imbarcazione a vela che si azzarda a uscire in mare alla fine dell’inverno. Non si può negare che in questo proverbio si respira un senso di liberazione dal grigiore e dal freddo della brutta stagione; quella prima vela, che sfida le onde con il presentimento dell’estate, sembra quasi di vederla.

Ligure: # Frevâ, a primmaveia a sata in mâ.

Chì gh’é un zeugo de poule tra «primmaveia» (a saxon) e a «primma veia», a primma imbarcaçion à veia ch’a s’incalla à anâ pe mâ a-a fin de l’inverno. No se peu denegâ che inte sto proverbio se respia un senso de libeaçion da-o grixô e da-o freido da brutta saxon; quella primma veia, ch’a desfia i bacaletti co-o presentimento da stæ, pâ fiña de veddila.
Italiano: # Le pecore contate, il lupo se le mangia.

Significa che nella vita non bisogna fare troppi progetti, poiché il più delle volte le previsioni vengono mandare a gambe all’aria da qualche imprevisto.

Ligure: # E pegoe contæ, o lô o se ê mangia.

O veu dî che inta vitta no beseugna fâ guæi progetti, perché e ciù tante vòtte e previxoin vëgnan mandæ à gambe à l’äia da quarche improvvisto.
Italiano: # Come gli scarafaggi sono le pelli storte, più ne ammazzi più ne escono.

L’impossibilità di elminare i farabutti e i profittatori una volta per sempre dalla nostra vita.

Ligure: # Comme i bagoin son e pellisse stòrte, ciù ti ne ammassi ciù ne sciòrte.

L’imposcibilitæ de levâ da mezo i mascarsoin e i profittatoî unna vòtta pe delongo da-a nòstra vitta.
Italiano: # Con l’arte e con l’inganno si vive mezzo anno, con l’inganno e con l’arte si vive l’altra parte.

Proverbio delle così dette _“legere”_.

Ligure: # Con l’arte e con l’inganno se vive mezo l’anno, con l’inganno e con l’arte se vive l’atra parte.

Proverbio de coscì dite «legere».
Italiano: # Se la sposa è di buon carattere, se è nuvolo si rasserena.

Ai tempi in cui alle mogli era riservato il compito di livellare tutte le asperità che si potevano formare nella vita degli sposi.

Ligure: # Se a sposâ a l’é de boña meña, se l’é nuvio s’assereña.

A-i tempi che a-e moggê l’ea reservou o compito de allivellâ tutte e asperitæ che se poeivan formâ inta vitta di sposoei.